《送桂州张田经略迁祠部》
宋代·吕公弼

拂云楼观壮南城，符竹从来选择精。地压坤方诸国重，官迁汉省左曹清。

霜严塞幕论兵略，春满农效劝火耕。王佐才高时望治，归来持橐上蓬瀛。

作者简介：（1007—1073）寿州人，字宝臣。吕公绰弟。以荫补官，赐进士出身。积迁直史馆、河北转运使，始通漕运，移屯兵就食京东，为仁宗赏识，擢都转运使。英宗初，拜枢密副使。神宗立，进枢密使。反对王安石变法，罢知太原府，徒知郑州，判秦州。卒谥惠穆。